'Ni-hao' og 'zai jian'. Flere syd- og sønderjyske unge kan nu sige både goddag og farvel på kinesisk.

Som noget nyt står der i år kinesisk på skoleskemaet hos 8. klasse på Nydamskolens globale linje.

Læs også : Kineserne skal kende Danmark som mere end et eventyrland

Eleverne skal snuse til kinesisk sprog og kultur, så deres forståelse for Kina blive større. Det fortæller skoleleder Michael Pedersen fra Nydamskolen i Vester Sottrup.

Vi kan så et frø

- Jeg synes generelt, det er vigtigt at snuse til andre kulturer. Det er vigtigt, at kende til sprog og levemåder andre steder i verden, siger Michael Pedersen.

Læs også : Udsigt til færre sprogstuderende giver bekymring

Han medgiver, at eleverne ikke kan lære at tale flydende kinesisk på den tid, de får til det i skolen.

- Men måske kan vi så et frø, som kan vokse videre, når eleverne skal videreuddanne sig, siger Michael Pedersen.

Meget anderledes sprog og kultur

Ifølge Dansk Industri kan Kina på sigt gå hen og blive Danmarks største samhandelspartner. Derfor er det vigtigt, at danske unge både kender til kinesisk sprog og kultur, så de er klædt på til fremtiden.

Læs også : Ordblind: Det er ret let at lære kinesisk

På Nydamskolen er det netop hensigten helt generelt at give eleverne et større kendskab til det store land mod øst.